Alexander Petrov (shahist)

Alexander Dmitrievich Petrov (Rusisht: Алекса́ндр Дми́триевич Петро́в) (12 shkurt 1799 – 22 prill 1867) ishte shahist, kompozitor dhe shkrimtar shahu rus.

Petrov lindi në në një familje fisnike dhe zakonisht mbahet mend si mjeshtri i parë i madh i shahut rus. Nga viti 1804, ai jetoi në Shën Petersburg. Në vitin 1809, ai mundi Kopev dhe Baranov, shahistët kryesorë të Petersburgut dhe u bë lojtari më i mirë rus në moshën 15 vjeç. Për mbi gjysmë shekulli Petrov u konsiderua lojtari më i fortë i Rusisë.A. D. Petrov, by Isaak Linder, Moscow, 1955.

Ai është një autor i manualit të parë të shahut në rusisht (Shakhmatnaya igra (...), St Petersburg 1824). Ai gjithashtu analizoi me Carl Jaenisch hapjen që më vonë u bë e njohur si Mbrojtja e Petrovit ose loja ruse (C42).

Nga viti 1840 jetoi në Varshavë (atëherë në Perandorinë Ruse), ku luajti me sukses kundër mjeshtrave të shahut të Varshavës: Alexander Hoffman, Piotrowski, Szymański, Siewieluński, Hieronim Czarnowski, Szymon Winawer, etj.Litmanowicz, Władysław & Giżycki, Jerzy (1986, 1987). Szachy od A do Z. Wydawnictwo Sport i Turystyka Warszawa.  (1. A-M),  (2. N-Z).

Petrov fitoi ndeshje kundër D.A. Baranov (4–2) më 1809, Carl Jaenisch (2–1) në Shën Petersburg më 1844; Princ Sergey Semenovich Urusov (3–1)  në Shën Petersburg më 1853 dhe (13.5–7.5)  në Varshavë më 1859; dhe Ilya Shumov (4–2) në Shën Petersburg më 1862.http://www.edochess.ca/players/p104.html Edo Historical Chess Ratings

Gjatë Kryengritjes së Janarit (1863–1864), ai u largua nga Varshava për në Vjenë dhe Paris. Ndër të tjera, ai luajti një ndeshje me Paul Journoud në Paris më 1863.Paul Journoud player page at Chessgames.com

Petrov vdiq në Varshavë në vitin 1867, në moshën 68 vjet.

Problemi i tij më i njohur është "Tërheqja e Napoleonit I nga Moska" (Shën Petersburg 1824).

Referimet

Kategoria:Lindje 1799
Kategoria:Vdekje 1867
Kategoria:Shahistë rusë
Kategoria:Kompozitorë i shahut
Kategoria:Shkrimtarë rusë i shahut